**EXPUNERE DE MOTIVE**

**la Proiectul de Hotărâre privind aprobarea subvenționării totale a sterilizării câinilor cu stăpân ce aparțin rasei comune sau a**

**metișilor aflați pe raza Municipiului Dej**

Având în vedere faptul că la nivelul Municipiului Dej există necesitatea reducerii numărului de câini fără stăpân, stoparea înmulțirii necontrolate a câinilor de rasă comună, prevenirea abandonului câinilor, promovării deținerii responsabile a câinilor, reducerea riscurilor asupra sănătății oamenilor, prevenirea agresivității asupra oamenilor și animalelor;

Pentru a veni în întâmpinarea deținătorilor de câini ce aparțin rasei comune sau metiși, a-i încuraja să-și sterilizeze câinii și astfel să urgentăm activitatea de sterilizare a câinilor cu scopul de a atinge obiectivele susmenționate și în special pentru a atinge scopul final principal, și anume, de a reduce numărul de câini fără stăpân;

Având în vedere prevederile Art.41 din H.G. nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr.155/2001 privind aprobarea programului de gestionare a câinilor fără stăpân, potrivit căruia Consiliile locale pot subvenționa total sau parțial sterilizarea câinilor cu stăpân ce aparțin rasei comune sau a metișilor acestora aflați pe raza unității administrativ-teritoriale;

**Propunem spre dezbatere și aprobare,** **Proiectul de Hotărâre privind aprobarea subvenționării totale a sterilizării câinilor cu stăpân ce aparțin rasei comune sau a metișilor aflați pe raza Municipiului Dej.**

**I N I Ț I A T O R**

**Primar**

**Ing. Morar Costan**